SET เปิดเช้ารีบาวด์ 11 จุดตามตปท.หลังสหรัฐฯโชว์ตัวเลขจ้างงานดีเกินคาด-ราคาน้ำมันพุ่ง 4%
SET เปิดเช้ารีบาวด์ 11 จุดตามตปท.หลังสหรัฐฯโชว์ตัวเลขจ้างงานดีเกินคาด-ราคาน้ำมันพุ่ง 4% โดย ณ เวลา 10.00 น. อยู่ที่ 1,603.50 จุด บวก 10.98 จุด หรือ 0.69% สูงสุดที่ 1,604.23 จุด ต่ำสุดที่ 1,600.95 จุด มูลค่าการซื้อขาย 2.25 พันล้านบาท
SET เปิดเช้ารีบาวด์ 11 จุดตามตปท.หลังสหรัฐฯโชว์ตัวเลขจ้างงานดีเกินคาด-ราคาน้ำมันพุ่ง 4%
4 พ.ย. 2562

ดัชนีตลาดหุ้นไทย ณ เวลา 10.00 น. อยู่ที่ 1,603.50 จุด บวก 10.98 จุด หรือ 0.69% สูงสุดที่ 1,604.23 จุด ต่ำสุดที่ 1,600.95 จุด มูลค่าการซื้อขาย 2.25 พันล้านบาท
10 หุ้นดันดัชนีวันนี้

ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้รีบาวด์ขึ้นจากบรรยากาศตลาดต่างประเทศที่ดีขึ้น โดยดาวโจนส์ได้ปรับตัวขึ้นกว่า 300 จุด รับผลจากตัวเลขการจ้างงานนอกภาคเกษตรของสหรัฐฯออกมาดีกว่าคาด และราคาน้ำมันก็พุ่งขึ้นเกือบ 4% ด้วย จากความคืบหน้าเจรจาการค้าระหว่างสหรัฐฯ และจีน ที่ทางฝั่งจีนได้ออกมาระบุว่า ทั้งสองฝ่ายได้เห็นพ้องร่วมกันในหลักการแล้ว ด้านตลาดหุ้นในภูมิภาคเอเชียเช้านี้ต่างก็บวกกันทั่วหน้า
ส่วนบ้านเรามีปัจจัยบวกจากบริษัท Rating and Investment Information, Inc. (R&amp;I) ซึ่งเป็นบริษัทจัดอันดับความน่าเชื่อถือรายใหญ่ของญี่ปุ่นได้ปรับอันดับความน่าเชื่อถือของประเทศไทย (Issuer Credit Rating) จากระดับ BBB+ เป็น A- ซึ่งน่าจะส่งผลดีต่อ Fund Flow
อย่างไรก็ดี ให้ติดตามตัวเลข PMI ภาคการผลิตของยุโรป ที่จะทยอยประกาศออกมา ส่วนบ้านเราก็ให้ติดตามการทยอยประกาศผลประกอบการต่อไป ซึ่งวันนี้คาดว่า IRPC จะประกาศงบฯ
พร้อมให้แนวรับ 1,590 จุด แนวต้าน 1,600-1,605 จุด